# Euroopan unionin C 62A/20.

| | ISSN 1977-1053 |
| --- | --- |
| Euroopan unionin
  virallinen lehti | C 62A |
| | |
| Suomenkielinen laitos | Tiedonantoja ja ilmoituksia | 66. vuosikerta20. helmikuu 2023 |

ISSN 1977-1053

Euroopan unionin

virallinen lehti

C 62A

Suomenkielinen laitos

Tiedonantoja ja ilmoituksia

66. vuosikerta20. helmikuu 2023

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan keskuspankki |
| 2023/C 62 A/01 | Avoin haku keskuspankkien ulkopuolelta nimitettävien markkinainfrastruktuurilautakunnan jäsenten valitsemiseksi ja varallaololuettelon laatimiseksi (Viite: PRO-008792) | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan keskuspankki

2023/C 62 A/01

Avoin haku keskuspankkien ulkopuolelta nimitettävien markkinainfrastruktuurilautakunnan jäsenten valitsemiseksi ja varallaololuettelon laatimiseksi (Viite: PRO-008792)

(Viite: PRO-008792)

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan keskuspankki

| 20.2.2023 | FI | Euroopan unionin virallinen lehti | CA 62/1 |
| --- | --- | --- | --- |

20.2.2023

FI

Euroopan unionin virallinen lehti

CA 62/1

---

Avoin haku keskuspankkien ulkopuolelta nimitettävien markkinainfrastruktuurilautakunnan jäsenten valitsemiseksi ja varallaololuettelon laatimiseksi

(Viite: PRO-008792)

(2023/C 62 A/01)

Euroopan keskuspankki (EKP) käynnistää tällä ilmoituksella hakumenettelyn keskuspankkien ulkopuolelta nimitettävien markkinainfrastruktuurilautakunnan jäsenten valitsemiseksi ja nimittämiseksi sekä varallaololuettelon laatimiseksi.

1.   Taustatiedot

Eurojärjestelmä tarjoaa Euroopan unionin toiminnasta tehdyn sopimuksen sekä Euroopan keskuspankkijärjestelmän ja Euroopan keskuspankin perussäännön mukaisesti markkinainfrastruktuureja, -alustoja, -sovelluksia ja niihin liittyviä palveluja käteismaksuselvityksen, arvopaperikaupan selvityksen ja vakuushallinnan aloilla, mukaan lukien TARGET-palvelut, jotka sisältävät T2-, T2S- ja TIPS-palvelut sekä tulevaisuudessa eurojärjestelmän vakuushallintajärjestelmän (ECMS).

Euroopan keskuspankin neuvosto hyväksyi markkinainfrastruktuurilautakunnan perustamisen 16 päivänä maaliskuuta 2016. Markkinainfrastruktuurilautakunta on hallintoelin, joka on vastuussa teknisistä ja operatiivisista hallinnointitehtävistä markkinainfrastruktuurien ja -alustojen alalla. EKP:n neuvosto hyväksyi 25 päivänä tammikuuta 2019 Euroopan keskuspankin päätöksen (EU) 2019/166 (EKP/2019/3) (1) (jäljempänä ”päätös”).

Markkinainfrastruktuurilautakunnan kokoonpanoon kuuluu mm. kaksi (äänioikeudetonta) keskuspankkien ulkopuolelta tulevaa jäsentä, joista toisella on oltava kokemusta ylemmän tason toimihenkilönä maksualalta ja toisella kokemusta ylemmän tason toimihenkilönä arvopaperikaupan alalta (ks. päätöksen liitteessä II olevan 1 luvun 2 kohta).

Markkinainfrastruktuurilautakunnan mandaatti, mukaan lukien sille osoitetut tavoitteet, velvollisuudet ja tehtävät, vahvistetaan päätöksen liitteessä I.

EKP käynnistää tämän avoimen haun, jonka tarkoituksena on valita ja nimittää kaksi jäsentä keskuspankkien ulkopuolelta sekä laatia varallaololuettelo, jota käytetään tarvittaessa markkinainfrastruktuurilautakunnan jäsenten korvaamiseen.

2.   Tehtävien suorituspaikka

Tehtäviä suoritetaan sekä etäyhteyksin että EKP:n toimitiloissa Frankfurt am Mainissa Saksassa, ja tehtävät saattavat edellyttää myös matkustamista muihin kohteisiin EU:ssa.

3.   Valintamenettely: avoin haku

EKP pyytää kiinnostuneita toimittamaan hakemuksen. Hakemusten perusteella valitaan ja nimitetään keskuspankkien ulkopuolelta kaksi jäsentä markkinainfrastruktuurilautakuntaan ja laaditaan varallaololuettelo. Valinta tehdään yksinomaan saatujen hakemusten laadun perusteella.

Valintamenettely toteutetaan soveltaen päätöksen liitettä IV – jossa säädetään menettelyistä ja vaatimuksista markkinainfrastruktuurilautakunnan muiden jäsenten kuin keskuspankkijäsenten valitsemiseksi, nimittämiseksi ja korvaamiseksi – sekä Euroopan keskuspankin päätöstä (EU) 2016/245 (EKP/2016/2) (2).

4.   Hakuasiakirjat

Hakuasiakirjat, joissa määritellään muun muassa a) markkinainfrastruktuurilautakunnan rooli; b) markkinainfrastruktuurilautakunnan muiden jäsenten kuin keskuspankkijäsenten rooli; c) valintakriteerit; d) taloudelliset seikat ja e) hakumenettely, mukaan lukien hakemusten vastaanottamisen määräaika (35 päivää siitä päivästä, jona tämä ilmoitus julkaistaan Euroopan unionin virallisessa lehdessä), ovat saatavissa (englanninkielisenä versiona) EKP:n verkkosivuilla https://www.ecb.europa.eu/ecb/jobsproc/tenders/html/index.en.html.

5.   Lisätiedot

Hakijat voivat esittää tätä menettelyä koskevia kysymyksiä seuraavalle henkilölle:

| Francois-Guillaume Bertrand |
| --- |
| Euroopan keskuspankki |
| Maksujärjestelmien ja markkinainfrastruktuurin pääosasto |
| Sonnemannstrasse 22 |
| 60314 Frankfurt am Main |
| SAKSA |
| P. +49 6913448475 |

Francois-Guillaume Bertrand

Euroopan keskuspankki

Maksujärjestelmien ja markkinainfrastruktuurin pääosasto

Sonnemannstrasse 22

60314 Frankfurt am Main

SAKSA

P. +49 6913448475

Kysymykset on lähetettävä sähköpostitse osoitteeseen mip-procurement@ecb.europa.eu. EKP ei ota vastuuta kysymyksistä, joita ei ole esitetty edellä kuvatulla tavalla.

---

(1)  Euroopan keskuspankin päätös (EU) 2019/166, annettu 25 päivänä tammikuuta 2019, markkinainfrastruktuurilautakunnasta sekä TARGET2-Securities-johtokunnan perustamisesta annetun päätöksen EKP/2012/6 kumoamisesta (EKP/2019/3) (EUVL L 32, 4.2.2019, s. 14).

(2)  Euroopan keskuspankin päätös (EU) 2016/245, annettu 9 päivänä helmikuuta 2016, hankintoja koskevista säännöistä (EKP/2016/2) (EUVL L 45, 20.2.2016, s. 15), sellaisena kuin se on muutettuna päätöksellä (EU) 2016/956, annettu 7 päivänä kesäkuuta 2016, hankintoja koskevista säännöistä annetun päätöksen (EU) 2016/245 (EKP/2016/2) muuttamisesta (EUVL L 159, 16.6.2016, s. 21) ja päätöksellä (EU) 2020/380, annettu 18 päivänä helmikuuta 2020, hankintoja koskevista säännöistä annetun päätöksen (EU) 2016/245 muuttamisesta (EKP/2020/10) (EUVL L 69, 6.3.2020, s. 41).

---